Intens matí a Burjassot per a celebrar el Dia Internacional de les Ciutats Educadores
2025-07-24

La Plaça de l’Ajuntament de Burjassot s’ha omplit aquest matí, 29-11-2019, d’escolars del municipi que han volgut participar en la celebració del Dia Internacional de les Ciutats Educadores.
En un acte molt senzill i alhora molt emotiu, l’alumnat de primer a sisé de primària del CEIP Sant Joan de Ribera, han interpretat la cançó commemorativa del Dia Internacional de les Ciutats Educadores per a, posteriorment, donar pas a la lectura pública, per part de diferents xiquets i xiquetes, de l’alcalde de Burjassot, Rafa García, i de la Regidora d’Educació, Manuela Carrero, de la Declaració Institucional del Dia de les Ciutats Educadores.

Així mateix, alumnes del PAC (Programa d’Aula Compartida) de l’IES Federica Montseny i del Centre Socioeducatiu Díaz Pintado han presentat la gran feina que han realitzat amb el seu jardí dels desitjos en el qual, a base de materials reciclats, bonics i cridaners florers, han plasmat els seus missatges i desitjos per a millorar Burjassot i, amb això, el món.